AJAVAATLEJAD Amir Tsarfati ja Jonathan Hessen
Shalom ja tere tulemast saatesse Ajavaatlejad!
Olen Jonathan Hessen. Minuga on stuudios Amir Tsarfati.
Meil on möödunud aprillikuu kohta palju rääkida.
Kuu pole veel läbi.
Kas alustaksid palvega? Seejärel asume teemade kallale.
Isa, täname Sind väga selle eest, kes oled.
Täname Sind Sõna eest, mille oled meile jätnud,
et võiksime mõista, kes Sa oled ja mis on Su plaanid.
Sa ei jätnud meid orbudeks.
Sa ei jätnud meid ka pimedusse.
Teame Su plaane ja tulevikku vaid tänu sellele,
et oled ilmutanud seda meile oma Sõnas.
Kui uurime täna maailma sündmusi ja Su Sõna, siis palvetame,
et aitad meil Püha Vaimu kaudu mõista aegu ja hetki, kus elame.
Tahame teha tähelepanekuid,
kuid suuta ka kajastada aegade ja hetkede pakilisust,
et inimesed leiaksid lootuse ja usu Sinus.
Palume seda Jeesuse nimel. Aamen. - Aamen ja aamen.
Mõtisklesin varem sel kuul Issanda Sõna üle.
Hakkasin Piiblit algusest lugema.
Otsustasin uuesti terve Piibli läbi lugeda.
Alustasin 1. Moosese raamatu, Bereshiti esimesest peatükist.
Mind kõnetas jõuliselt üks kirjakoht.
Vestlesime sellest varem
ja otsustasime seda käsitleda.
Vaatleme seda lühidalt.
Palun vaatajail lugeda koos meiega 1. Moosese raamatust
1. peatüki algussalme.
Loen heebrea keeles. Loe sina inglise keeles.
"Be'reshit bara Elohim et ha'shamaim ve et ha'arets.
Ve'ha'arets haita tohu ve'bohu ve'hoshech al'pnei tehom.
Ve'Ruach Elohim merafechet al-pnei ha'maim.
Va'yomar Elohim "Yehi or" va'yihi or.
Va'yar Elohim et ha'or ki tov
va'yabdil Elohim bein ha'or u'bein ha'hoshech.
Va'yikra Elohim la'or yom ve'la'hoshech kara laila.
Va'yihi erev va'yihi boker - yom echad."
"Alguses lõi Jumal taeva ja maa.
Maa oli tühi ja paljas ja pimedus oli sügavuse peal
ja Jumala Vaim hõljus vete kohal.
Ja Jumal ütles: 'Saagu valgus!' Ja valgus sai.
Ja Jumal nägi, et valgus oli hea,
ja Jumal lahutas valguse pimedusest.
Ja Jumal nimetas valguse päevaks ja pimeduse ta nimetas ööks.
Siis sai õhtu ja sai hommik - esimene päev."
Tahtsin lugeda seda heebrea keeles ühel põhjusel.
Loeme siin Piiblit heebrea keeles.
Meil on nii kergem seda mõista ja Jumala Sõnaga suhelda.
Katkendi viimane lause on huvitav.
"Va'yihi boker va'yihi erev..."
"Va'yihi erev va'yihi boker - yom echad."
"Siis sai õhtu ja sai hommik."
See määratleti esimeseks päevaks.
Mida see tähendab? Jumal andis meile mõõdupuud,
millega määratleda aega
tegelikkuses, mis Teda ei puuduta.
Mida oskad selle kohta öelda? - See on Jumala juures ilus asi.
Jumal on väljaspool aega.
Mass, vorm, ruum ja aeg pole Tema jaoks.
Jumal on kõikjal ja kõiges.
Ta ei vaja aega. Aga meie, inimesed vajame seda.
Seetõttu Ta lõi selle.
Hiljem andis Ta Iisraeli rahvale määratud pühad,
et rahvas võiks pidutseda ja mäletada teatud aegu aastas.
Jumal tahab, et mõistaksime aegu ja hooaegu,
sest nii käsitleme asju meie.
Oma etteteadlikkuses Ta juba teab,
kes võtab Ta vastu ja kes Ta tagasi tõukab.
Aga meie ei tea. Seepärast on meid kutsutud
kuulutama evangeeliumi kõigile kõigil aegadel.
Aga Tema teab juba kõike ette.
Eluraamat on juba olemas.
Täpselt. Jumal pole piiratud ajaga.
Ta on kõik kõikjal. Kõikvõimas.
Ja seetõttu on võimatu püüda võrrelda Jumalat
millegi looduga, mis on ajas, ruumis või mateerias,
sest see pole meie Jumal. Meie Jumal on palju suurem.
Oleksime teadmatuses.
Me ei suudaks mõista ajajoont,
kui meie taevane Isa poleks seda meile loonud.
On imeline, kuidas Ta meie eest hoolitseb kõiges, mida teeme.
Ta valmistab meid, nii et võime teha ajas tähelepanekuid
Tema Sõna ja tahte kohaselt.
Aprillis toimus mitmeid sündmusi,
mis on meie vestluse jaoks olulised.
Esimene, millest tahaksin vestelda,
on Iisraeli 73. iseseisvuspäev. See on eriline päev.
Seda tähistatakse igal aastal iijarikuu 5. päeval.
Tänavu sattus see laupäevale, nii et see tõsteti kaks päeva ettepoole.
Tänavu oli see 14. aprillil.
Paljud küsisid, miks see äkki kuu aega varem toimus.
See polnud kuu aega varem. Kalender on vale.
Me ei kasuta gregoriaani kalendrit, kus iseseisvuspäev on 14. mail.
Ka heebrea kalendri päev ajab inimesi segadusse.
Meie päev algab ju õhtul. Lugesime selle kohta äsja.
Esimene päev oli õhtu ja hommik, mitte hommik ja õhtu.
Nii algab uus päev õhtul.
Meie kalender on kuu-põhine. Selle järgi on aastas vaid 360 päeva.
Gregoriaani kalender järgib päikest ja sellest on 365 päeva.
Iga mõne aasta tagant tuleb lisada üks kuu,
et teistega sammu pidada.
Elame siin heebrea kalendri järgi.
See on Piibli kalender. See võib ajada segadusse neid, kes mujal elavad.
Iseseisvuspäev on täpselt sel päeval, kui vaja.
See ajab segadusse ka meid iisraellasi.
Ka meie kasutame üldiselt gregoriaani kalendrit.
Heebrea kalender on piibellik.
Lisaks on sel institutsiooni antud autoriteet.
Iisraeli riik järgib nii gregoriaani kui heebrea kalendrit.
Kui loeme näiteks ajalehti,
näeme mõlemat kuupäeva. Nii on kergem mõlemat järgida.
Aga vaatame teist kirjakohta, mis on Malakia raamatus.
Kuidas seda inglise keeles hääldatakse? - Malachi.
Kirjakoht on Malakia 3:6.
Seal öeldakse järgmist:
"Ki ani Adonai, lo shaniti.
Ve'atem bnei Yakov lo kelitem. Le'mimei avotekhem".
Malakia raamatu 3. peatükk
ja see salm on vägevad.
"Sest mina, Issand, ei ole ennast muutnud,
ja teie, Jaakobi lapsed, ei ole otsa lõppenud."
See on vägev. Jumal ütleb: "Mis ka ei juhtuks,
ning mis tahes ajalugu minu ja mu rahval vahel ka poleks,
seni kuni mina olen sama Jumal ja ma ei muutu, Iisrael ei hävine."
See on lubadus.
See on tõotus, mida meenutame iga aasta.
Iseiseisvuspäev pole üksnes lippudega lehvitamise päev.
See on päev, mil meenutatakse, et oleme siin põhjusega,
ja põhjus on see, et Jumal on ustav oma tõotustele
ja Ta ei saa muutuda ega muutu.
Märkasin siin midagi. Tahan kuulda sinu arvamust.
Siin öeldakse: "Jaakobi lapsed", mitte "Iisraeli lapsed".
Jaakob sai nimeks Iisrael pärast seda, kui maadles Jumalaga.
Isra tähendab võidelda'. El tähendab 'Jumalaga'.
Miks Ta nii ütleb?
Kuna see on lubadus meie isadele.
Tuleb meenutada sedagi, et kui Ta tõi Iisraeli rahva Iisraelimaale,
ütles Ta: "Ma ei tee seda seetõttu, et olete head.
Annan teile selle maa
ja käsin teil ajada maalt välja seal elavad rahvad,
sest nad on halvad ja andsin oma lubaduse teie isadele."
Jumal on Jumal, kes peab oma lubadusi.
Neil, kes usuvad, et kogudus on asendanud Iisraeli,
on seda väga raske mõista.
Kaua aega, kui Iisrael oli oma maalt eemal ligi 2000 aastat,
kristlased, kes uskusid, et Jumal on Iisraeli hüljanud, pidutsesid.
Nad mõtlesid: "Juudid ei ela enam oma maal."
Aga äkitselt olime taas oma maal.
Äkitselt 14. mail 1948. a oli Iisraelimaal taas Iisraeli riik.
Jumal ütleb: "Mina olen endiselt sama Jumal.
Ma ei saa muutuda.
Seepärast teie, Jaakobi lapsed, ei hävine."
Imeline on see, et on olemas Jaakobi lapsed ja Jumala rahvas.
Usun, et neil kahel on selge vahe.
Mõlemal on Piiblis unikaalne omadus.
Üks on Jumala rahvas ja see on Iisraeli koda.
Teine grupp on Jumala lapsed, need, kes on vastu võtnud Jeesuse.
Mõlemal on omad tõotused.
Mõlemad on samas viinapuuaias.
Üks on istutatud iidsete lubaduste tõttu.
Teine on võetud lapseks samasse viinapuuaeda.
Mõlemal on unikaalne omadus, mille Jumal on määratlenud oma Sõnas.
See vahe on ka Iisraelis. Kui nad ei tule päästvale Messia tundmisele,
ei koge nad Jumala tõotuste täitumist.
Seepärast ütleb Roomlaste 11. ptk, et kogu Iisrael saab päästetud.
Iisraeli on tabanud osaline paadumus,
kuni paganate täisarv on sisse tulnud,
ja seejärel saab päästetud kogu Iisrael.
Pole muud võimalust kui võtta Yeshua Issandaks ja Päästjaks.
Kahjuks ootavad Iisraeli rasked ajad, enne kui see juhtub.
Järgmine kirjakoht.
Jeremija 31:30-36.
Algselt mõtlesime lugeda vaid salmid 35-36,
aga siis leidsime, et uus leping on niivõrd oluline.
Uus Testament. - Just. Uus Testament, uus alus.
Lugege kõik see lõik meiega kaasa.
Jeremija 31:30.
"Hine yamim baim neum Adonai ve'karati et beit Yisrael
va et beit Yehuda brit hadasha". See tähendab uut Testamenti.
"Lo kabbrit asher karati et avotam ba'yom hecheziki
be'yadam lehotsiam me'erets Mitsraim
asher hema heferu et-briti ve'anochi bealoti bam, neum Adonai.
Ki zot ha'brit hadasha asher akrot et beit Yisrael
akhrei ha'yamim hahem neum Adonai
natati et torati be'kirbam ve'al libam aktavena.
Ve'haiti la'hem le'Elohim ve'hema yihiu li le'am.
Ve'lo yilmadu od ish et-rehu
ve'ish et-echiv, le'emor du et-Adonai
ki kulam yedu oti le'miktenam ve'ad gedolam neum Adonai.
Ki eslach le'onam u'lechatatam lo ezkar'od.
Ko amar Adonai noten shemesh le'or, Yomam chukot yareach
ve'kokabim le'or laila,
roga hayam vayehemu galla, Adonai Tsevaot shemo.
Im yamushu ha'chukim ha'ele mi'lefanai naum Adonai
gam zera Yisrael Yishbetu amihejot goi
lifnei kol ha'yamim
ko amar Adonai im yimdu shamaim milma'ala
va'yechakru mosdei erets lemata
gam ani em'as bekol zera Yisrael
al-kol asher asu neum Adonai." Amen.
Siis, kui veel Messiat otsisin,
mõtlesin, et Uus Testament on kristlik raamat kristlastele
ja Vana Testament juudi raamat juutidele.
Kui mulle kuulutati evangeeliumi, öeldi, et Uus Testament
on lubatud juutidele juba Vanas Testamendis.
Nad näitasid mulle Jeremia 31. ptk. Loen selle ette.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega
sel päeval, kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand -,
vaid leping, mille ma teen Iisraeli sooga pärast neid päevi,
ütleb Issand, on niisugune:
ma panen nende sisse oma Seaduse ja kirjutan selle neile südamesse;
siis ma olen neile Jumalaks ja nemad on mulle rahvaks.
Siis üks ei õpeta enam teist ega vend venda, öeldes:
'Tunne Issandat!', sest nad kõik tunnevad mind,
niihästi pisikesed kui suured, ütleb Issand;
sest ma annan andeks nende süü ega tuleta enam meelde nende pattu.
Nõnda ütleb Issand, kes on pannud päikese valguseks päeval,
kuu ja tähtede korrad valguseks öösel,
kes liigutab merd, paneb selle lained kohama -
vägede Issand on tema nimi:
Kui need korrad nihkuksid mu palge eest, ütleb Issand,
siis lakkaks ka Iisraeli sugu alatiseks olemast rahvas mu palge ees."
Jeremija 31. peatükki tsiteeritakse Heebrealaste 8:10.
Siis see teostuski, kui Iisrael nägi Messiat.
Piibel räägib Messia saladusest.
Kreeka keeles on see mysterion.
Messia saladus on see,
et viimastel päevadel, mis algasid, kui Ta saabus,
kogu maailm kuuleb Temast ja suudab Ta vastu võtta.
Aga Ta pole Iisraeli ära visanud ega hüljanud Iisraeli,
vaid Ta pookis rahvaste seast tulijad oliivipuu, Iisraeli külge.
See on imeline. Ja seepärast me siin olemegi.
Oleme Jeruusalemmas, kuna Ta pole meid hüljanud.
Räägime võidukalt pühadele kogu maailma rahvaste seas,
kuna Jumal on pookinud nad oliivipuu külge.
Sellega on seotud ka vastutus, kui oled sündinud Jeruusalemmas.
Absoluutselt.
Tänu Jumalale, et üha enamad näevad tõde.
See saab ilmsiks Issanda tõdede kaudu.
Läheme järgmise kirjakoha juurde.
See on tegelikult kirjutatud
Iisraeli Välisministeeriumi kodulehe esilehele
juriidilise dokumendina.
See tagab Iisraeli seadusliku õiguse
Iisraeli riigi loomisele 14. mail 1948. a.
Tekst pärineb tegelikult Piibli prohveteeringust.
Hesekiel 36:8-12.
Hesekieli 36. peatükk, salmid 8-12.
Kas tahad lugeda?
Enne kui need salmid loen, tahan öelda,
et see on prohveteering selle kohta, kuidas Jumal äratas surnud maa,
mis oli olnud surnud 2000 aastat, ettevalmistusena Iisraeli naasmisele.
Salm 8. "Aga teie, Iisraeli mäed,
ajate oma oksi ja kannate oma vilja mu Iisraeli rahvale,
sest nad on varsti tulemas.
Sest vaata, ma tulen teie juurde ja pöördun teie poole,
ja teid haritakse ning külvatakse.
Ja ma saadan teie peale palju inimesi, kogu Iisraeli soo;
ja linnad asustatakse ning varemed ehitatakse üles.
Ma saadan teie peale palju inimesi ja loomi,
neid saab palju ja nad on viljakad;
ja ma panen teid elama nagu teie muistseil päevil
ja teen teile rohkem head kui teie algusaegadel.
Ja te saate tunda, et mina olen Issand.
Ma lasen teie peal käia inimesi, oma Iisraeli rahvast;
nad võtavad su omaks, sa saad neile pärisosaks
ja sa ei tee neid enam lastetuks."
See on imeline tõotus, mis on täide läinud.
See on täiesti hämmastav.
Mark Twain käis siin 19. sajandil ja kirjutas oma päevikusse,
kui surnud see maa oli. Ta ülistas Damaskust.
Ta nägi, kui õitsev oli Damaskus.
Meie kohta ütles ta,
et siin ei tahtnud kasvada isegi kõrbe parim sõber kaktus.
Minu suguvõsa elas siin juba varem.
Mu isa rääkis alati seda lugu.
Nad läksid Euroopasse õppima.
Tema pere suutis saata lapsed välismaale õppima.
Isa poleks tahtnud tagasi tulla.
Mu vanaema ja tädi...
Kaks mu tädi on veel elus.
Nad on nüüd üle 80-aastased.
Nad pidid tulema iga päev mägedelt külla
teatud kohta vett ammutama ja selle tagasi üles kandma.
Isa pidi minema esimesel koolipäeval kolme mäe taha,
kus asus lähim külakool.
Tänapäeval viime meie vett Aafrika ja Lõuna-Ameerika küladesse.
Viime joogivett. - Tõsi.
See on vägev. - See on tänu Issandale.
Jesaja 66:10.
Kui Iisrael 14. mail sündis,
polnud juutidel aega isegi iseseisvusdeklaratsiooni kirjutada.
See kirjutati osade kaupa ja ühendati alles hiljem.
Otsus tuli teha ühe tunniga, kas kuulutada end riigiks või mitte.
Rääkisin seda, sest see on taustaks järgmistele salmidele
Jesaja 66. peatükist. Jesaja 66.
Loen salmist 6
kuni salmini 10.
Kas loen inglise keeles?
Loeme aja säästmiseks ainult inglise keeles.
"Kuule! Lärm linnast! Hääl templist!
Issanda hääl, kes tasub kätte oma vaenlastele.
Juba enne lapsevaeva sünnitab Siion,
enne kui temale tulevad valud, toob ta poeglapse ilmale.
Kes on näinud selliseid asju?
Kas maa sünnitatakse üheainsa päevaga
või tuleb rahvas ilmale ühekorraga?
Kuid niipea kui Siion tunneb valusid, toob ta ka kohe oma lapsed ilmale.
Kas mina avan emakoja, ilma et laseksin sünnitada?
Või peaksin mina, sünnitama saatja, sulgema emakoja? ütleb su Jumal.
Rõõmustage koos Jeruusalemmaga
ja hõisake tema pärast kõik, kes teda armastate!
Olge väga rõõmsad koos temaga kõik, kes te tema pärast leinasite."
Jumal ei toonud meid siia, et jätta meile iseseisvus andmata.
Kohe, kui sünnitamise aeg saabus, avanes emakoda,
ja rahvas sündis ühe päevaga. Imeline!
On tõesti imeline näha, kuidas kogu see ajalugu
sündis prohveteeringus ja seejärel teoks sai.
Seda on hea meenutada, sest kui räägime maailma sündmustest,
tuleb meeles pidada, et kõik ümbritsev on ajutine.
Aga meie kohalolu siin on igavese Jumala lubadus.
Rahvaid tõuseb ja langeb, aga Jumala tõotused on igavesed.
Seepärast ei palu ma andeks selle eest, miks ma siin olen.
Ma ei toonud ennast ise siia.
Hesekieli 36. peatükile, kust lugesid,
järgneb peatükk 37 - surnud luud, kuivanud luude org.
Issand ütleb: "Toon teid tagasi teie maale.
Mina, Issand, olen seda rääkinud ja teen seda.
Keegi teine ei saanud teid tagasi oma maale tuua. Mina tõin.
Mina rääkisin ja mina tegin seda. Ärge võtke seda au endale.
Ei ükski teine maa ega armee. Mina tegin seda nagu lubasin."
Võime rääkida Iraanist, Türgist, Venemaast, Sudaanist ja Liibüast.
Võime rääkida mis tahes maast, aga me ei saa iial põgeneda fakti eest,
et meie eksistents siin on betooni valatud
ja kivvi raiutud. See on lubadus
Kõikvõimsalt Jumalalt, keda ei piira aeg, ruum ega mateeria.
Saateaega on jäänud veel 1,5 minutit.
Meil oli täna palju rohkem teemasid,
aga Jumala Sõna räägib iseenda eest.
Tänu Jumalale selle eest! Kogesime nende salmide kohta,
et neid tuleb täna käsitleda.
Palvetasime. Usun, et Jumal juhatas meid oma Sõna kaudu
just õigele rajale.
Liibüas ja Sudaanis toimub erinevaid asju.
Ka USA peab kõnelusi.
Ja juba lepib kokku Iraagi valitsusega, et viib väed välja
ja loobub oma baasidest. Sinna jääks vaid väheke personali.
Toimub igasuguseid asju, mis mõjutavad sündmuste kulgu.
See viib erinevate kirjakohtade juurde, mis on seotud kahe peatükiga
kohe pärast äsjaloetud lõigu järel, Hesekieli 38. ja 39. peatükis.
Aga kõige selle stardipauk oli ühes hetkes.
Ja kõik see tähendab lõppude lõpuks seda,
et Iisraeli rahvas on toodud tagasi oma maale.
Maale, mille Jumal lubas neile, et viia ellu veel üks prohveteering
ja näidata neile, et Ta on nende Jumal.
See on hetk, kus kõik kummardavad ja tunnistavad.
Ta näitab kogu maailmale. - Absoluutselt.
Meie taevane Isa on Jumal. Ta on hea Jumal.
Olen põnevil. Põnevil tuleviku suhtes.
See on tänaseks kõik.
Kui Jumal lubab, räägime veel mitmes saates
käimasolevatest aegadest.
Aitäh, Amir. Aitäh, head vaatajad!
Jumal õnnistagu teid! Kohtumiseni!
Tõlge: Monika Jaaguri